**Spark SRT05e**, lyhyesti **Spark Gen2**, on Formula E -sarjassa käytettävä kilpa-auto. SRT05e otettiin käyttöön kaudeksi 2018–2019. Kyseessä on ensimmäinen kokonaan Kansainvälisen autoliiton suunnittelema kilpa-auto. Auton ensiesittely tapahtui Geneven autonäyttelyssä 2018, jossa sen esitteli FIA:n puheenjohtaja Jean Todt ja Formula E -sarjan toimitusjohtaja Alejandro Agag.

Auton edeltäjä oli ensimmäisen sukupolven auto Spark-Renault SRT 01E ja seuraaja on kolmannen sukupolven auto Formula E Gen3.

Kehitys ja muutokset
--------------------

Auto on samanlainen kaikille sarjaan osallistuville talleille, lukuun ottamatta voimansiirtoa. Jokainen talli saa kehittää oman voimansiirron. Voimansiirto koostuu vaihtosuuntaajasta, moottorista, vaihteistoista, taka-akselin komponeista ja energiahallinnan ohjelmistosta.

Gen2 autossa on edeltäjäänsä nähden täysin uudelleen suunniteltu runko ja kori. Auton rungon on kehittänyt Spark Racing Technology. Autossa ei ole lainkaan takasiipeä, vaan pitovoima tuotetaan suurella takadiffuusorilla. Toisen sukupolven auton akuston toimittaa McLaren Applied Technology ja sen kapasiteetti on tuplasti isompi. Toisin kuin Gen1 auton akusto, Gen2 auton akusto kestää koko kilpailun eikä autoa tarvitse vaihtaa kilpailun keskellä. Autoon on tuotu myös Halo-turvakaari, johon on lisätty ledvalot. Auton renkaat ovat 18 tuumaiset Michelinit, joilla voi ajaa sekä sateella että kuivalla kelillä. Jarrut on valmistanut Brembo.

Auton aukosto on painavampi (uusi akusto on 385 kg) kuin edellisessä sukupolvessa ja auto on pidempi. Toisen sukupolven autossa akusto ei ole kantava rakenne kuten edellisessä sukupolvessa.
Käytettävä kapasiteetti on 54 kWh. Samaa akkua käytetään koko kauden ajan ellei ilmene teknistä vikaa tai turvallisuusongelmaa, jolloin se vaihdetaan. Akut käyttävät litium-ioni -tekniikkaa nikkeli-mangaani-kobaltti -yhdistelmässä.

Gen2 Evo
--------

Gen2 autosta piti tulla päivitys nimeltään **Gen2 Evo** kaudeksi 2020–2021. Päivityksestä kuitenkin luovuttiin säästösyistä ja koronapandemian vaikutuksesta sarjaan. Päivityksen myötä auton korin olisi pitänyt muuttua. Muutoksen perumisella pyrittiin tasapainoittamaan tallien taloustilannetta.

Gen2 oli tarkoitus korvata Gen3 mallilla vuonna 2022, mutta koronaviruspandemian vuoksi muutosta lykättiin vuodelle 2023.

Tekniset tiedot
---------------

Gen2 verrattuna edelliseen sukupolveen (Gen1)|   | Gen1 | Gen2 |
| --- | --- | --- |
| Pituus | 5000mm | 5160mm |
| Leveys | 1780mm | 1770mm |
| Korkeus | 1050mm |
| Raideväli edessä | 1528mm | 1553mm |
| Raideväli takana | 1492mm | 1505mm |
| Maavara (max.) | 75mm |
| Akseliväli | 3100mm |
| Mininipaino(sis. kuljettajan ja akun) | 883kg | 903kg |
| Akun paino | 320kg | 385kg |
| Maksimiteho | 200 kW | 250 kW |
| Maksimitehokilpamoodissa | 180 kW | 200 kW |
| Energian talteenotto | 150 kW | 250 kW |
| Huippunopeus | 225 km/h | 280 km/h |

Lähteet
-------

1. ↑  Introducing: the Gen2 Formula E car *fiaformulae.com*.  30.1.2018. FIA. Viitattu 12.11.2021. (englanniksi)
2. 1 2  Next generation Formula E Car breaks cover in Geneva *fiaformulae.com*.  6.3.2018. FIA. Viitattu 12.11.2021. (englanniksi)
3. ↑  Mercedes EQ Silver Arrow 02 *mercedes-benz.com/en*. Mercedes-Benz AG.  Arkistoitu 12.11.2021. Viitattu 12.11.2021. (englanniksi)
4. 1 2 3  Sam Smith: Formula E ‘Gen 2’ Car Breaks Cover  31.1.2018.  Arkistoitu. Viitattu 15.3.2023. (englanniksi)
5. ↑  Jonathan M. Gitlin: Formula E starts season 5 in Saudi Arabia with a faster electric race car *arstechnica.com*.  14.12.2018. Viitattu 12.3.2023. (englanniksi)
6. ↑  Scarborough, Craig: In-depth: the Formula E powertrain explained *carmagazine.co.uk*.  30.7.2020. Bauer Media Group. Viitattu 12.11.2021. (englanniksi)
7. ↑  Stephen Mraz: A Quick Byte: Formula E Battery Packs *electronicdesign.com*.  10.9.2021. Viitattu 15.3.2023. (englanniksi)
8. ↑  Kew, Matt: FE delays Gen2 Evo car as part of new cost saving measures *autosport.com*.  10.4.2020. Motorsport Network. Viitattu 12.11.2021. (englanniksi)
9. ↑  Scarborough, Craig: Gen3: Formula E’s big step into uncharted territory *motorsport.tech*.  28.4.2020. Acronis. Viitattu 12.11.2021. (englanniksi)
10. ↑  The Evolution Of Formula E: Gen1, Gen2 And The Future FIA. Viitattu 15.3.2023. (englanniksi)